Kaktus klebu jroning golongan tanduran sukulen amarga bisa nyimpen persediaan banyu ing batangé.[5] Batang tanduran iki bisa nampung volume banyu sing gedhé lan duwé wangun sing manéka variasi.[5] Kanggo bisa tahan ing laladan ara-ara sing gersang, kaktus duwé metabolisme tinentu.[5] Tetanduan iki mbukak stomatané ing dina wengi nalika cuaca luwih adhem tinimbang awan sing panas.[5] Ing dina wengi, kaktus uga njupuk CO2 saka lingkungan lan nyimpen ing vakuola kanggo dipigunakaké nalika fotosintesis dumadi (utamané nalika awan).[5] Akèh spesies saka kaktus sing duwé eri sing dawa sarta landhep.[5] Eri mau arupa modhifikasi saka godhong lan dimupangataké minangka protèksi saka herbivora.[5] Kembang kaktus sing migunani jroning reproduksi tuwuh saka bagéyan kèlèk utawa areola lan nèmpèl ing tetanduran sarta ora duwé gagang kembang[5].